钦定古今图书集成/明伦汇编/氏族典/第035卷 > 《廖用贤尚友录》 > 龚勉
## 钦定古今图书集成/明伦汇编/氏族典/第035卷 > 《廖用贤尚友录》 > 龚勉

按《无锡县志》：“勉，字子勤，隆庆二年进士。除嘉兴知县，
再补吴桥，皆有治绩，两县各为祠以祀焉。进南京刑
部主事，累迁嘉兴知府，循至布政使，凡历任十有一。
或议其久恋浙江，乃罢归。时吴中困粮长役，勉为八
议，请于当事施行之。乡人德之，亦为祠以祀之，曰‘城
南书院’。”顾宪成为之记。邑多宦，而尸祝于桑梓者，乃
勉一人而已。